PIELIKUMS

Salacgrīvas novada domes

18.09.2019. lēmumam Nr.373

(protokols Nr.12; 4.§)

### PROJEKTS

### PILNVAROJUMA LĪGUMS Nr. \_\_\_\_\_

licencētās makšķerēšanas, vēžošanas un zemūdens medību organizēšanai Svētupes upes posma daļā

Salacgrīvā, Salacgrīvas novadā 2019.gada \_\_. \_\_\_\_\_\_\_\_\_\_

**Salacgrīvas novada dome** (turpmāk – Pašvaldība), kuras vārdā saskaņā ar likumu „Par pašvaldībām” un Salacgrīvas novada pašvaldības 2016.gada 28.decembra saistošajiem noteikumiem Nr. 12 “Salacgrīvas novada pašvaldības nolikums” rīkojas tās priekšsēdētājs Dagnis Straubergs, no vienas puses, un

**biedrība “Svētupes aizsardzības biedrība”** (turpmāk – Pilnvarotā persona), kuras vārdā saskaņā ar statūtiem rīkojas valdes priekšsēdētājs Ozoliņš Jānis, no otras puses (turpmāk katrs atsevišķi vai abi kopā saukti Puse / -es),

* Pamatojoties uz 2015.gada 22.decembra noteikumu Nr.799 “[Licencētās makšķerēšanas, vēžošanas un zemūdens medību kārtība](http://www.likumi.lv/doc.php?id=80157)” 3.punktu;
* Saskaņā ar Valsts pārvaldes iekārtas likuma 12.panta pirmās daļas 4.punktu un otro daļu, 48.panta trešo daļu, 50., 52., 53.pantu,
* Ievērojot likuma “Par pašvaldībām” 6.panta pirmās daļas 1. un 2.punktu, 15.panta pirmās daļas 3.punktu, Zvejniecības likuma 5.panta ceturto daļas, 10.panta ceturtās daļas un 15.panta trešās daļas noteikumus;
* Ņemot vērā to, ka Salacgrīvas novada pašvaldībai piekrīt zemes vienības Svētupes upes karstos: zemes vienības ar kadastra apz. 6672 007 0369 0,2ha platībā un zemes vienība kadastra apz. 6672 007 0466 0,1ha platībā, un Salacgrīvas novada pašvaldībai pieder šādi zemes gabali Svētupes upes krastos: “Spurdzes”, zemes vienības kadastra apz. 6672 009 0216 0,56 ha platībā, Kāpu iela 1, Svētciems, zemes vienības kadastra apz. 6672 007 0394 0,0473ha platībā, Jūras iela 2A, Svētciems, zemes vienības kadastra apz. 6672 007 0505 0,1391 ha platībā, “Upuralas”, zemes vienības kadastra apz. 6672 008 0030 0,72ha platībā un “Kuiķules kapi”, zemes vienības kadastra apz. 6672 008 0091 0,22 ha platībā, turpmāk tekstā viss kopā - Pašvaldībai piederošā Svētupes upes posma daļa;
* Ņemot vērā to, ka Salacgrīvas novada dome 2019.gada 18.septembrī pieņēmusi lēmumu Nr.373 “Par pilnvarojumu biedrībai “Svētupes aizsardzības biedrība” organizēt licencēto makšķerēšanu Svētupes upes posmā” (Protokols Nr.12; 4.§),

noslēdz šāda satura līgumu (turpmāk – Līgums):

1. **Līguma priekšmets**

Pašvaldība uzdod un Pilnvarotā persona apņemas nodrošināt licencētās makšķerēšanas, vēžošanas un zemūdens medību organizēšanu Salacgrīvas novada administratīvajā teritorijā esošajā Pašvaldībai piederošajā Svētupes upes posma daļā atbilstoši Līgumam un Ministru kabineta 2015.gada 22.decembra noteikumiem Nr.799 “Licencētās makšķerēšanas, vēžošanas un zemūdens medību kārtība” (turpmāk – MK noteikumi Nr. 799), turpmāk tekstā arī - Uzdevums.

1. **Pilnvarotās personas pienākumi, tiesības un atbildība**
	1. Pilnvarotā persona apņemas ievērot MK noteikumos Nr. 799 noteiktos organizētāja pienākumus un tiesības.
	2. Pilnvarotā persona apņemas ne vēlāk kā 6 (sešu) mēnešu laikā no Līguma noslēgšanas dienas MK noteikumos Nr. 799 noteiktajā kārtībā izstrādāt un iesniegt Pašvaldībai noteiktajās institūcijās saskaņotu nolikumu par licencēto makšķerēšanu, vēžošanu un zemūdens medībām Pašvaldībai piederošās Svētupes upes posma daļas teritorijā.
	3. Pilnvarotā persona apņemas ne vēlāk kā 9 (deviņu) mēnešu laikā no Līguma noslēgšanas brīža izstrādāt un iesniegt Pašvaldībai Salacgrīvas novada pašvaldības saistošo noteikumu projektu par licencēto makšķerēšanu, vēžošanu un zemūdens medībām Pašvaldībai piederošās Svētupes upes posma daļas teritorijā.
	4. Pēc licencētās makšķerēšanas ieviešanasPašvaldībai piederošās Svētupes upes posma daļā Pilnvarotai personai ir pienākums iesniegt Pašvaldībai atskaites par Uzdevuma izpildi un tā rezultātiem:
		1. vienu reizi sešos mēnešos, tas ir, līdz katra gada 1.jūlijam un 1.janvārim – saskaņošanai Lauku atbalsta dienestam iesniedzamo pārskatu par licencēto makšķerēšanu iepriekšējā pusgadā (MK Nr. 799 noteikumu 1.pielikums);
		2. vienu reizi gadā, tas ir, līdz katra gada 15.decembrim – saskaņošanai Valsts vides dienestam iesniedzamo pārskatu par veiktajiem dabas aizsardzības, kontroles un zivju resursu papildināšanas, ja tādi ir paredzēti, pasākumiem, kā arī informāciju par licencētās makšķerēšanas, vēžošanas vai zemūdens medību organizēšanai nepieciešamās infrastruktūras izveidošanu un uzturēšanu (MK Nr. 799 noteikumu 2.pielikums).
	5. Pilnvarotā persona nekavējoties informē Pašvaldību, iesniedzot tai ziņojumu, ja iestājušies apstākļi, kuru dēļ Uzdevuma izpilde ir tikusi pārtraukta vai nav iespējama tā turpmāka veikšana, vai kuri var neparedzēti ietekmēt Līguma saistību savlaicīgu, pilnīgu vai pienācīgu izpildi.
	6. Pilnvarotā persona apņemas veikt visu Pašvaldības iesniegto pieprasījumu, paziņojumu un priekšlikumu, kas attiecas uz Līgumā noteiktā Uzdevuma izpildi, izskatīšanu un sniegt atbildi ne vēlāk kā divu nedēļu laikā no to saņemšanas dienas.
	7. Finansējumu Pilnvarotās personas Uzdevuma izpildei veido:
		1. no licenču pārdošanas iegūtie ienākumi pēc naudas līdzekļu daļas pārskaitījuma valsts pamatbudžetā, ņemot vērā MK Nr. 799 noteikumu nosacījumus un Salacgrīvas novada domes saistošajos noteikumos noteiktajā apmērā;
		2. Uzdevuma veikšanai izstrādāto un atbalstīto projektu īstenošanai piešķirtie līdzekļi;
		3. Pilnvarotās personas saņemtie ziedojumi un darbības rezultātā iegūtie līdzekļi, ciktāl tas nav pretrunā ar konkrētajā gadījumā piemērojamiem normatīvajiem aktiem.
	8. Pilnvarotā persona pēc nepieciešamības var informēt Pašvaldības atbildīgās institūcijas par plānotajiem un citiem kontroles reidiem Salacgrīvas novada pašvaldības administratīvajā teritorijā, kā arī veicināt sadarbību ar Salacgrīvas novada pašvaldības kārtībniekiem, veicot kopīgas pārbaudes licencētās makšķerēšanas, vēžošanas, zemūdens medību un vides aizsardzības prasību ievērošanas kontrolei;
	9. Uzdevuma izpildē Pilnvarotā persona ievēro labas pārvaldības un citus valsts pārvaldes principus, normatīvo aktu prasības, Pašvaldības noteikto kārtību un izdotos normatīvos aktus, sadarbojas ar Pašvaldību, tās iestādēm un struktūrvienībām, kā arī ar valsts pārvaldes institūcijām.
	10. Jautājumos, kas saistīti ar Pilnvarotai personai uzdotā Uzdevuma izpildi un kurus Pilnvarotā persona ir tiesīga izlemt patstāvīgi, tā rīkojas kā krietns un rūpīgs saimnieks.
	11. Pilnvarotai personai ir pienākums jebkuru jautājumu, kas saistīts ar Līguma izpildes nodrošināšanu, iesniegt izskatīšanai Pašvaldībai.
	12. Pilnvarotai personai nav tiesību nodot trešajām personām Līgumā noteikto saistību un Uzdevumu izpildi.
	13. Pilnvarotā persona atlīdzina Pašvaldībai visus zaudējumus un izdevumus, kas Pašvaldībai radušies Pilnvarotās personas prettiesiskas darbības vai bezdarbības, kā arī neizpildīta vai nepienācīgi izpildīta Uzdevuma rezultātā.
2. **Pašvaldības tiesības, pienākumi un atbildība**
	1. Pašvaldībai ir tiesības saņemt no Pilnvarotās personas paskaidrojumus par Uzdevuma izpildes procesu.
	2. Pašvaldībai ir tiesības iepazīties ar dokumentiem, kurus Pilnvarotā persona ir sagatavojusi un kas saistīti ar Uzdevuma izpildi.
	3. Pašvaldībai ir pienākums sniegt Pilnvarotai personai visu informāciju, kas ir tās rīcībā un kas ir nepieciešama Līguma izpildei.
3. Uzdevuma izpildes kvalitātes novērtējuma kritēriji
	1. Pēc licencētās makšķerēšanas ieviešanasPašvaldībai piederošās Svētupes upes posma daļā Pilnvarotai personai ir pienākums katru gadu līdz 30.decembrim iesniegt Pašvaldībai atskaiti par kārtējā gadā iegūtajiem no licenču pārdošanas naudas līdzekļiem un to izlietojumu atbilstoši Līguma 1. pielikumam.
	2. Uzdevuma izpildes kvalitāti Pašvaldībanovērtē pēc šādiem kritērijiem visā Līguma darbības laikā:
		1. licenču un informācijas par licencēto makšķerēšanu pieejamības nodrošināšanu un citu normatīvo aktu izpildes efektivitāte;
		2. īstenotie pasākumi zivju krājumu pavairošanai, saglabāšanai un aizsardzībai;
		3. sakoptības uzturēšana un saglabāšana (nepasliktināšana) Pašvaldības piederošās Svētupes upes posma daļas makšķerēšanas zonā;
		4. no Līguma noteikumiem izrietošo saistību, tai skaitā pienākumu par pārskatu un atskaišu iesniegšanas Līgumā noteiktajā kārtībā un termiņā izpildes pienācīgums un savlaicīgums;
		5. Pilnvarotās personas darbības efektivitāte, tas ir, finanšu resursu racionāla izlietošana;
		6. sadarbības ar valsts un pašvaldību institūcijām, sabiedriskajām organizācijām un iedzīvotājiem;
		7. juridisko un fizisko personu atsauksmes un saņemto pamatoto sūdzību skaits.
	3. Uzdevuma izpildes kvalitāti Pašvaldība izvērtē reizi gadā līdz katra gada 31.janvārim par iepriekšējo kalendāro gadu.
4. **Līguma termiņš, spēkā stāšanās, grozījumu izdarīšanas un izbeigšanas kārtība**
	1. Līgums stājas spēkā no tā parakstīšanas brīža un ir spēkā 10 (desmit) gadus no tā spēkā stāšanās dienas vai tā izbeigšanai Līgumā noteiktajā kārtībā.
	2. Puses ir tiesīgas pagarināt Līguma termiņu, ja par to ir pieņemts attiecīgs Salacgrīvas novada domes lēmums.
	3. Pilnvarotās personas pienākums ir nodrošināt nepārtrauktu Uzdevuma izpildi atbilstoši normatīvo aktu prasībām un Līguma noteikumiem, izņemot nepārvaramas varas gadījumus.
	4. Puses, savstarpēji vienojoties, ir tiesīgas izdarīt grozījumus Līgumā. Līguma grozījumi stājas spēkā pēc to abpusējas parakstīšanas, un kļūst par Līguma neatņemamu sastāvdaļu.
	5. Pusei ir tiesības vienpusēji izbeigt Līgumu pirms termiņa, vienu mēnesi iepriekš par to brīdinot otru Pusi, ja:
		1. otra puse pārkāpj vai nepilda Līguma noteikumus vai spēkā esošo normatīvo aktu nosacījumus;
		2. pastāv svarīgs iemesls, kas neļauj turpināt Līguma attiecības, tai skaitā, ja vairs nepastāv tā noslēgšanas pamatnoteikumi vai speciālie pilnvarošanas nosacījumi saskaņā ar Valsts pārvaldes iekārtas likuma noteikumiem;
		3. otra puse pasludināta par maksātnespējīgu, apturēta tā saimnieciskā darbība vai uzsākta likvidācija.
	6. Puses Līgumu var vienpusēji uzteikt, neievērojot uzteikuma termiņu, ja otra Puse rupji pārkāpj Līguma noteikumus.
	7. Līgums ir saistošs Pušu tiesību un saistību pārņēmējiem.
5. Nepārvarama vara
	1. Par nepārvaramu varu šī Līguma ietvaros tiek uzskatīts jebkurš gadījums un apstākļi, kas nav atkarīgs no pušu gribas, tieši attiecas uz Līguma izpildi un kuru nevarēja un nevajadzēja paredzēt šī Līguma slēgšanas brīdī. Ar šādiem gadījumiem un apstākļiem tiek saprasti, bet nav ierobežoti, dabas katastrofas, ugunsgrēks, epidēmija, karš, nemieri, mobilizācija un tamlīdzīgi. Par nepārvaramas varas apstākli netiek uzskatīts Pilnvarotās personas darbinieku streiks.
	2. Lai veiktu nepieciešamos pasākumus nepārvaramas varas apstākļu radīto seku novēršanai, kā arī noteiktu Pilnvarotajai personai radītos zaudējumus un iespējas nodrošināt Uzdevuma turpmāku nepārtrauktu veikšanu, iestājoties nepārvaramas varas gadījumam, Pilnvarotā persona nekavējoties, bet ne vēlāk kā vienas dienas laikā no nepārvaramas varas gadījuma iestāšanās brīža informē Pašvaldību.
	3. Pilnvarotajai personai jāveic visi iespējamie pasākumi nepārvaramas varas seku mazināšanai un novēršanai.
6. **Citi noteikumi**
	1. Ja kāds no Līguma nosacījumiem zaudē spēku, tas neietekmē pārējo Līguma nosacījumu spēkā esamību.
	2. Visus jautājumus un strīdus, kas radušies Līguma izpildes laikā, Pašvaldība un Pilnvarotā persona cenšas atrisināt sarunu ceļā. Ja vienošanās netiek panākta, strīdi tiek izskatīti Latvijas Republikas normatīvajos aktos noteiktā kārtībā.
	3. Kādam no Līguma noteikumiem zaudējot spēku normatīvo aktu izmaiņu gadījumā, Līgums nezaudē spēku tā pārējos punktos, izņemot tādus normatīvo aktu grozījumus, kas atceļ šī Līguma noslēgšanas pamatnoteikumus. Normatīvo aktu izmaiņu gadījumā Pusēm ir pienākums Līgumu piemērot atbilstoši spēkā esošo normatīvo aktu prasībām.
	4. Pušu reorganizācija vai to vadītāju maiņa nevar būt par pamatu šī Līguma pārtraukšanai vai vienpusējai uzteikšanai. Ja kāda no Pusēm tiek reorganizēta, Līgums paliek spēkā un tā noteikumi ir spēkā esoši Puses tiesību un saistību pārņēmējam. Pašvaldībai ir tiesības vienpusēji uzteikt līgumu, Pilnvarotās personas tiesību un saistību pārņēmēju reorganizācijas procesā vienu mēnesi iepriekš brīdinot, ja Pilnvarotās personas reorganizācijas gadījumā nepastāv ja vairs nepastāv tā noslēgšanas pamatnoteikumi vai speciālie pilnvarošanas nosacījumi saskaņā ar Valsts pārvaldes iekārtas likuma noteikumiem
	5. Visai sarakstei, saskaņojumiem, dokumentācijai un citai informācijai, ar kuru apmainās Puses un kura ir attiecināma uz šo Līgumu, ir jābūt latviešu valodā, noformētai rakstiski, un tai ir jābūt iesniegtai otrai Pusei personiski vai nosūtītai pa pastu uz Puses juridisko adresi.
	6. Uzskatāms, ka Puse ir saņēmusi attiecīgo paziņojumu astotajā dienā pēc tā nosūtīšanas dienas, ja paziņojums tiek sūtīts pa pastu kā vienkāršs pasta sūtījums, un septītajā dienā no dienas, kad paziņojums iesniegts pastā, ja dokuments tiek sūtīts pa pastu kā ierakstīts pasta sūtījums. Ja kāda no Pusēm maina savu adresi vai citus šajā Līgumā norādītos rekvizītus, tad tās pienākums ir trīs dienu laikā šajā Līgumā noteiktajā kārtībā nogādāt otrai Pusei paziņojumu par adreses vai rekvizītu maiņu.
	7. Par Pilnvarotās personas kontaktpersonu šī Līguma izpildē tiek noteikts: *personas vārds, uzvārds, kontaktinformācija*.
	8. Par Pašvaldības kontaktpersonu šī Līguma izpildē tiek noteikts: *personas vārds, uzvārds, kontaktinformācija*.
	9. Ja kāda no Pusēm maina savu adresi vai citus šajā Līgumā norādītos rekvizītus vai kontaktpersonu, tad tās pienākums ir trīs dienu laikā šajā Līgumā noteiktajā kārtībā nogādāt otrai Pusei paziņojumu par attiecīgajām izmaiņām.
	10. Līgums sastādīts latviešu valodā uz sešām lappusēm ar pielikumu “Atskaite par licenču realizācijā iegūto naudas līdzekļu izlietojumu \_\_\_\_ gadā” uz vienas lappuses divos identiskos eksemplāros ar vienādu juridisko spēku, pa vienam eksemplāram katrai no Pusēm.
7. **Pušu rekvizīti un paraksti**

**Pašvaldība:** **Pilnvarotā persona:**

|  |  |
| --- | --- |
| **Salacgrīvas novada dome** Smilšu iela 9, Salacgrīva LV-4033Reģ. Nr. 90000059796AS SEB bankakods UNLALV2Xkonts LV71 UNLA0013013130848\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ D. Straubergs | **Biedrība “Svētupes aizsardzības biedrība”** Pūpolu iela 1, Korģene, Salacgrīvas pagastsReģ. Nr. 40008282401\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J. Ozoliņš |

Pielikums

2019.gada \_\_\_\_\_\_\_\_\_\_\_\_\_\_ Pilnvarojuma līgumam Nr.\_\_\_\_\_\_\_\_\_\_\_\_\_

Biedrība „Svētupes aizsardzības biedrība”

\_\_\_\_\_\_\_\_\_\_\_\_\_\_\_\_\_

Datums

Atskaite par licenču realizācijā iegūto naudas līdzekļu izlietojumu \_\_\_\_\_\_.gadā

|  |  |  |
| --- | --- | --- |
| Līdzekļi, kas iegūti, realizējot makšķerēšanas licences (EUR)  | Valsts pamatbudžetāpārskaitītā summa (EUR) | Aktivitātes, kas īstenotas, izlietojot licenču realizācijā iegūtos naudas līdzekļus, kas palikuši Pilnvarnieka rīcībā |
| Aktivitātes nosaukums | Daudzums, mērvienība | Pakalpojuma sniedzējs | Summa (EUR) |
|  |  |  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  Kopā |  |